钦定古今图书集成/明伦汇编/宫闱典/第133卷 > 刘允
## 钦定古今图书集成/明伦汇编/宫闱典/第133卷 > 刘允

按《明外史宦官传》：“允者，武宗朝司设太监也。正德十
年，奉敕往乌思藏，迎番僧号活佛者，赐法王金印，以
珠琲为旛，盖黄金为器皿，所赍珠宝金币以百馀万
计，内府积贮为空，廷臣交谏，不听。舟至临清，运艘为
之阻截，比入峡。”连属二百馀里，住成都。岁馀，治
入番供具，又以数十万计，公私匮竭。既至，其僧惧中
国诱诛，不敢出。允怒，欲胁之，为番人所袭，尽亡其宝
赂器甲，将校死者二人，士卒数百人，伤者半之。允得
良马，走免。及归，武宗已崩，允遂获罪。